Lăvov most

Lăvov most (, doslova Leví most)KOLEKTÍV AUTOROV. Goľama enciklopedija BĂLGARIJA – tom 7 – kru-mom. Sofia : Bălgarska akademija na naukite – Naučnoinformacionen centăr „Bălgarska enciklopedija“. 2012. 4946 s. ISBN 9789548104296. S. 2637. (po bulharsky)RUSKOV, Kiril; ANGELOV, Čavdar. Sofia – architekturni zabeležitelnosti. Sofia : Architekturno izdatelstvo arch&art. 2017. 180 s. ISBN 9789548931519. S. 30. (po bulharsky)STANISHEV, Georgi. Sofia – architectural guide. Berlin : DOM publishers. 2019. 320 s. ISBN 9783869226576. S. 277. (po anglicky)KADIJSKA, Taňa; BLAŽEVA, Elena; SAVOVA, Mariana. Enciklopedija Sofia. Sofia : Bălgarska akademija na naukite – Naučnoinformacionen centăr "Bălgarska enciklopedija" – Knigoizdatelska kăšta "Trud". 2017. 420 s. ISBN 9549384921. S. 200 – 202. (bulharsky) je most na rieke Vladajska reka, ktorý sa nachádza v centrálnej časti mesta Sofia v Sofijskej oblasti v západnom Bulharsku. Má pridelený štatút kultúrnej pamiatky.

 Lokalita 
Lăvov most sa nachádza v centrálnej časti Sofie v rajóne Serdika () v štvrti Starite Pazarišta () na križovatke bulvárov Kňagiňa Marija Luiza () a Slivnica (). Je postavený na rieke Vladajska reka.

 Charakteristika 
Je dielom architektov českých architektov Antonína KolářaKOLEKTÍV AUTOROV. Goľama enciklopedija BĂLGARIJA – tom 6 – zna-kru. Sofia : Bălgarska akademija na naukite – Naučnoinformacionen centăr „Bălgarska enciklopedija“. 2012. 4946 s. ISBN 9789548104289. S. 2367. (po bulharsky) (udávaný aj ako Adolf Václav Kolář, Anton Václav Kolář, alebo Antonín Václav Kolář), Václava Proška a Josefa Proška.

Na každom zo štyroch koncoch mostných parapetov sa nachádza bronzová socha leva, podľa ktorých most získal svoje meno. Kovové elementy, teda bronzové sochy levov, lampy a ďalšie kovové časti, sú výrobkom viedenskej firmy Waagner Rudolpha Philippa Waagnera. Vyrobené a dodané boli v roku 1891.

Lăvov most bol postavený ako súčasť plánovaného memoriálu na počesť štyroch bulharských revolucionárov, Georgiho Abadžijatu, Kira Geoševa, Nikolu Krušin-Čolaku a hadžiho Stojana Tabakova, ktorí boli obesení 15. novembra 1877 na rôznych miestach v Sofii za účasť v národno-oslobodzovacích aktivitách. Revolucionárov predstavujú sochy levov na okrajoch mostných parapetov. 

 Dejiny 
 Antický most 
Prvý známy most stál približne na mieste dnešného mostu už v priebehu 3.4. storočia. Tento most bol súčasťou rímskej cesty Via Militaris, ktorá spájala dnešný Belehrad s dnešným Istanbulom.

 Stredoveký most 
Neskôr stál na mieste stredoveký kamenný most, ktorý bol známy pod názvom Šarenija most (, doslova Farebný most),  alebo Slamen most (, doslova Slamený most). Názov Farebný most most získal na základe žltých a červených pruhov, ktorými bol dekorovaný. Názov Slamený most bol zase odvodený od faktu, že iniciátor výstavby bol bohatý turecký obchodník so slamou. Most bol postavený v období osmanskej nadvlády na základe iniciatívy Halila Saliho Efendiho.

 Súčasný most 
Súčasný Lăvov most nahradil osmanský stredoveký kamenný most. V čase výstavby stál most na okraji vtedajšej Sofie a predstavoval jednu zo vstupných brán do mesta. Bol postavený na ceste, ktorá vedie od hlavnej sofijskej železničnej stanice do politického a administratívneho centra mesta.

Hlavná časť výstavby mostu prebehla v rokoch 18881889 a úplne bol most dokončený inštalovaním kovových častí v roku 1891. Výstavba mostu stála vtedajších 260 000 zlatých levov, čo bola na tú dobu veľmi vysoká čiastka.
Most ostal hlavným vstupom do mesta až do 20. rokov 20. storočia. V roku 1955 bol vyhlásený za kultúrnu pamiatku.

V roku 2014 prebehla úprava okolia mostu a cestných komunikácií. V rámci rekonštrukcie boli objavené zvyšky pôvodného antického mostu zo 4. storočia. Fragmenty z tohto mostu sú dnes vystavené pri súčasnom moste.

 Štatút a dôvod pamiatkovej ochrany 
Kategória: kultúrna pamiatka miestneho významu 

Budova bola vyhlásená v roku 1955 za kultúrnu pamiatku miestneho významu. Ako dôvod ochrany je uvedená architektonicko-staviteľská, historická ako aj umelecká hodnota stavby. V roku 1988 bol štatút potvrdený. Dôvody ochrany ostali nezmenené.

Názov stavby ako je uvedený na zozname kultúrnych pamiatok národného významu je Lăvov most (, doslova Leví most).

 Galéria 

 Referencie 

 Iné projekty 

Kategória:Mosty v Bulharsku
Kategória:Stavby v Sofii
Kategória:Architektúra z 1891
Kategória:Kultúrne pamiatky v Bulharsku